Národná rada Slovenskej republiky

## VIII. volebné obdobie

Číslo: PREDS – 99/2021

### 521a

### Spoločná správa

**výborov Národnej rady Slovenskej republiky o výsledku prerokovania** zákona z 1. apríla 2021 o ochrane hospodárskej súťaže a o zmene a doplnení niektorých zákonov, vráteného prezidentkou Slovenskej republiky na opätovné prerokovanie Národnou radou Slovenskej republiky **(tlač 521a)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**I.**

Prezidentka Slovenskej republiky v zmysle čl. 102 ods. 1 písm. o) Ústavy Slovenskej republiky vrátila zákon zákona z 1. apríla 2021 o ochrane hospodárskej súťaže a o zmene a doplnení niektorých zákonov na opätovné prerokovanie Národnou radou Slovenskej republiky **(tlač 521).**

Vo svojom rozhodnutí č. 2852-2021-KPSR z 21. apríla 2021 uviedla dôvody na vrátenie zákona a v časti III navrhla jednu pripomienku:

V čl. III sa vypúšťa prvý bod, druhý bod a štvrtý bod až šiesty bod.

Označenie doterajšieho tretieho bodu sa vypúšťa.

**II.**

Predseda Národnej rady Slovenskej republiky rozhodnutím č. 537 z 22. apríla 2021 pridelil predmetný vrátený zákon na prerokovanie:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre hospodárske záležitosti, ktorý určil aj ako gestorský výbor.

Lehotu na prerokovanie vráteného zákona vo výboroch vrátane v gestorskom výbore určil do začiatku rokovania schôdze Národnej rady Slovenskej republiky o tomto návrhu.

**III.**

Uvedené výbory prerokovali predmetný vrátený zákon a zaujali tieto stanoviská:

* **Ústavnoprávny výbor Národnej rady Slovenskej republiky** **neprijal uznesenie**, keďže návrh uznesenia **nezískal súhlas nadpolovičnej väčšiny všetkých poslancov** podľa § 52 ods. 4 zákona o rokovacom poriadku Národnej rady Slovenskej republiky v znení neskorších predpisov a  čl. 84 ods. 3 Ústavy Slovenskej republiky.
* **Výbor Národnej rady Slovenskej republiky pre hospodárske záležitosti** prerokoval vrátený zákon 4. mája 2021 a uznesením č. 169 odporučil Národnej rade Slovenskej republiky po opätovnom prerokovaní zákon vrátený prezidentkou Slovenskej republiky **schváliť v znení pripomienky prezidentky Slovenskej republiky a s týmto pozmeňujúcim a doplňujúcim návrhom:**

V čl. IV sa slová „1. mája 2021“ nahrádzajú slovami „1. júna 2021“.

Posunutie účinnosti je potrebné vzhľadom na priebeh legislatívneho procesu schvaľovania zákona a potrebnú legisvakanciu.

***Gestorský výbor odporúča schváliť***

**IV.**

 **Gestorský výbor prijal odporúčanie** pre Národnú radu Slovenskej republiky podľa
§ 90 ods. 5 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **hlasovať:**

1. **o pripomienke** prezidentkySlovenskej republiky uvedenej v I. bode tejto spoločnej správy s odporúčaním gestorského výboru **s c h v á l i ť**
2. **o pozmeňujúcom a doplňujúcom návrhu** uvedenom v III. bode tejto spoločnej správy s odporúčaním gestorského výboru **s c h v á l i ť**
3. o zákone z 1. apríla 2021 o ochrane hospodárskej súťaže a o zmene a doplnení niektorých zákonov, vrátenom prezidentkou Slovenskej republiky na opätovné prerokovanie Národnou radou Slovenskej republiky (tlač 521) **ako celku,** sodporúčaním gestorského výboru **s c h v á l i ť** v znení pripomienky prezidentky Slovenskej republiky a v znení pozmeňujúceho a doplňujúceho návrhu uvedeného v bode III tejto spoločnej správy.

**V.**

 Spoločná správa výborov Národnej rady Slovenskej republiky o prerokovaní zákona z 1. apríla 2021 o ochrane hospodárskej súťaže a o zmene a doplnení niektorých zákonov, vrátený prezidentkou Slovenskej republiky na opätovné prerokovanie Národnou radou Slovenskej republiky **(tlač 521),** bola schválená uznesením gestorského výboru č. 170 zo 4. mája 2021.

Uznesením výbor zároveň poveril poslanca **Rastislava Jíleka** za spoločného spravodajcu výborov a poveril ho podľa §  80 ods. 2 zákona o rokovacom poriadku Národnej rady Slovenskej republiky informovať Národnú radu Slovenskej republiky o výsledku rokovania výborov a odôvodniť stanovisko gestorského výboru.

# Bratislava 4. mája 2021

Peter **K r e m s k ý, v.r.**

predseda Výboru NR SR

pre hospodárske záležitosti